Iktar kmieni illum, flimkien ma uffiċjali oħra ta' Alternattiva Demokratika kien ta' pjaċir għalija li ltqajt ma Dr George Vella President tar-Repubblika. Għaddejtlu kopja tal-proposti ta' Alternattiva Demokratika għall-Riforma Kostituzzjonali. Ma' Dr George Vella iddiskutejna kif il-proċess tar-riforma kostituzzjonali għandu jkun trasparenti u miftuħ għall-ikbar numru possibli ta' persuni. Għandu jsir sforz ikbar minn kulħadd biex tixtered iktar informazzjoni dwar il-kostituzzjoni u l-importanza tagħha fil-ħajja ta' kuljum tal-pajjiż.